ВИДОВЕ КРЕДИТИ 

ИПОТЕЧНИ КРЕДИТИ- Ипотечният кредит е едно от най-дългосрочните и отговорнирешения в 
живота на човек. Параметрите на този тип кредит (такси и комисионни от най-различен 
харкатер, срок, застраховки и пр.) варират при различните банки. Не винаги най-изгодния 
кредит на пръв поглед е най-доброто решение за Вас. От съществено значение е Годишния 
Процент на Разходите или т.нар ГПР, който варира при различните банки. Банките използват 2 
начина за определяне на лихвения си процент: 

- Пазарен индекс /ЕURIBOR, LIBOR, SOFIBOR/ + надбавка 

- Базов лихвен процент /БЛП/или референтен лихвен процент, който се определя се от 
самата банка на база планираните разходи по пасива й, пазарни лихвени нива, ниво на риск – 
бизнес, валутен и остатъчен. 

Независимо от целта на ипотечния кредит (за покупка на имот, строеж, довършителни работи, 
ремонт, текущи нужди, или рефинансиране) Вие трябва да имате ясни отговори на следните 
въпроси : 

1. Харесали ли сте имота, който искате да закупите с ипотечен кредит ? 

2. С какви доходи разполагате и можете ли да ги докажете , включително доходите на 
съпруг/ съпругата в лв. Колко са от трудови, колко от граждански договори, доходи от наеми, 
ренти, помощи от роднини.? 

3. Каква е сумата, която възнамерявате да изтеглите? 

4. Разполагате ли със спестявания и в какъв размер са те, т.е. каква е сумата за 
самоучастие? 

5. Какви вноски можете да си позволите да плащате месечно по вашия кредит ? 

6. Имате ли постоянна и стабилна работа /трудов договор/, респективно редовни месечни 
доходи ? 

7. Разполагате ли с друго имущество – недвижимо и/или движимо имущество, акции, 
злато, компенсторни записи, земеделски земи)? 

8. Имате ли идеи за нови доходи? 

Видове жилищни ипотечни кредити в България за физически лица: 

-Кредит за покупка - използва се за покупка на апартаменти, къщи, офиси, ателиета, магазини, 
гаражи, урегулирани парцели, и др. недвижими имоти. 

-Кредит за строеж - използва се за финсиране на строителни дейности на недвижими имоти. 

-Кредит за довършителни работи - за финансиране на довършителни дейности по недвижими 
имоти. 

-Кредит за ремонт – за финансиране на ремонтни или възстановителни дейности. 

-Кредит за текущи нужди - това е потребителски кредит обезпечен с ипотека върху недвижим 
имот. 

-Кредит за рефинансиране -този кредит се предлага с цел погасяване на кредити, отпуснати от 
други банки. 

-Кредит за чуждестранни и български граждани, които живеят и работят извън България 

ПОТРЕБИТЕЛСКИ КРЕДИТИ- Потребителските кредити са най-разпространените кредити, тъй 
като при тях обезпечението не е недвижима собственост и не винаги се изисква поръчител. 
Затова и те се водт по-рискови и съответно са с по-висока лихва от ипотечните. Основно 
потрбителските кредити се отличават от ипотечните по следното: 

1. Потребителсите кредити са с по-малък размер на отпусканите средства – до 30 000 лв. 
максимална стойност /максималната сума варира в зависимост от обезпечението- залог, 
поръчители и пр./ 

2. Те са с по-кратък максимален период на погасяване. 

3. Характеризират се с по-високи лихвени проценти от ипотечните кредити 

Голяма част от банките предоставят потребителски кредити по специални програми обвързани 
с фирми и работодатели, държавни учреждения и организации които гарантират за 
служителите си и са предварително одобрени от банките. В повечето случаи тези кредити са по 
лесни за отпускане, с по ниски лихвени проценти и улеснена процедура. Често условие е 
задължителен превод на работната заплата по сметка в банката отпускаща кредита. Така че 
преди да кандидатствате за кредит проверете във фирмата или предприятието където 
работите за наличието на такива програми. 

 Видове потербителски кредит : 

-Потребителски кредит с поръчители – с един или няколко поръчители които гарантират за 
лицето кандидатстващо за кредит. В повечето случаи поръчителите трябва да отговарят на 
определени условия според възраст (Сбора на възрастта и срока на кредита да не надхвърлят 
60 години за жени и 65 години за мъже.), тип заетост(обикновено безсрочен трудов договор), 
месечен доход, други кредитни задължения. Кредитите с поръчители обикновено са с по ниски 
лихви от тези без поръчител, но изискват повече документация, поръчителят се ангажира също 
с представянето на документи за доходи, задължения, заетост и т.н., с което процедурата се 
усложнява. 

-Потребителски кредит без поръчители – разликата тук е че нямате нужда от поръчители, но за 
сметка на това лихвите са по високи. Условията за възраст, тип заетост и месечен доход 
остават. 

-Потребителски кредит срещу залог на парични средства или държавни ценни книжа – най 
лесен за вземане и евтин за изплащане, доста непопулярен в България. Кредитът се обезпечава 
със залог на парични средства в национална и чуждестранна валута, блокирани в банката по 
разплащателни или депозитни сметки. Обезпечителният марж обикновено е в размер на 10 на 
сто от размера на предоставения кредит. 

-Потребителски кредити за свободни професии - кредитите са предназначени за лекари, 
зъболекари, фармацевти, адвокати, нотариуси, експерт- счетоводители, архитекти, проектанти 
и други работещи на свободна практика. Като гаранции са встъпване в дълга на съпруга или 
съпругата (за ЕТ) или съдружниците. 

-Потребителски кредити за студенти. 

-Потребителски кредити от чужбина. 

БЪРЗИ КРЕДИТИ това са друг тип кредити, които се характеризират с по-бърз период на 
отпускане, суми до 10 000 лв. и по-високи лихви. Обикновено се одобряват и отпускат в 
рамките на деня срещу лична карта и трудов договор. 

по материали на http://www.imotite.com/